Tregde

Tregde er et strandsted i Lindesnes kommune i Agder. Stedet ligger 5 km sørøst for Ime og 8 km sørvest for Harkmark på fylkesvei 203. Gamle Tregdevei går fra Tregde marina til Tregde sentrum.

Tregde er en gammel uthavn med tidligere fiskeri- og losvirksomhet. Idag er stedet et populært bosted for ca 130 innbyggere. De eldste husa er fra rundt 1650. Etter rundt 30 års byggestopp er det nå flere nye hus på Tregde. Befolkning i alle aldre. Tregde marina ligger i Ramsvoa, og må ikke forveksles med stedet Tregde. 

Fundamentalpunktet for det norske høydesystemet NN1954 var et fastmerke ved en vannstandsmåler på Tregde.

Bosetninger i Lindesnes
Uthavner